Σε συνέχεια του εγγράφου μας με αρ. πρωτ. 433/104529/19-04-2021 και αναφορικά με την διαδικασία εγγραφής στο μητρώο εγκεκριμένων Ελλήνων παραγωγών/εξαγωγέων αλιευμάτων στην Λ. Δ. Κίνας- επικείμενη τηλε-επιθεώρηση, σας επισημαίνουμε τα κάτωθι:

1. Το έντυπο αυτο-αξιολόγησης, Παράρτημα ΙV (Part IV Main Registration Conditions and Inspection Focuses for Overseas Manufacturers of Imported Aquatic Products), που βρίσκεται στη σελ. 6 του αρχείου με τίτλο «2530\_453 Registration Conditions and Inspection Focuses for Manufacturers of Imported Aquatic Products», πρέπει να συμπληρωθεί από τις επιχειρήσεις σε συνεργασία με την αρμόδια τοπική αρχή καθώς απαιτείται να υπογραφεί και να σφραγιστεί και από τα δύο προαναφερόμενα μέρη.
2. Οι εταιρείες οι οποίες διαθέτουν με την ίδια επωνυμία διαφορετικούς τύπους εγκεκριμένων εγκαταστάσεων (π.χ. S, ΚΝ) πρέπει να συμπληρώσουν και να αποστείλουν τα απαραίτητα έγγραφα (π.χ. παραρτήματα, κατάλογος υποστηρικτικού υλικού, υποστηρικτικό υλικό κ.α. ) για κάθε εγκατάσταση ξεχωριστά.

Προς διευκόλυνση της διαδικασίας σας αποστέλλονται τα Παραρτήματα ως μεμονωμένα αρχεία.

1. Για τις εταιρείες που επιθυμούν να ενταχθούν στο μητρώο εγκεκριμένων Ελλήνων παραγωγών/εξαγωγέων αλιευμάτων στην Λ. Δ. Κίνας, οι οδηγίες για τη συμπλήρωση του νέου μητρώου έχουν επικαιροποιηθεί σύμφωνα με τις πρόσφατες απαιτήσεις των κινεζικών αρχών και βρίσκονται αναρτημένες στην κάτωθι ιστοσελίδα του ΥΠΑΑΤ , (αρχείο excel με τίτλο «2530\_415 20210301 List of aquatic products enterprises registered in China.xls»):

<http://www.minagric.gr/index.php/el/for-farmer-2/eisagoges-ejogoges/ejagoges/288-pistopoiitikaejagogon>

Οι εταιρείες οι οποίες έχουν ήδη αιτηθεί την ένταξή τους και βρίσκονται στο εν λόγω μητρώο, δεν απαιτείται να το συμπληρώσουν εκ νέου, εκτός εάν επιθυμούν να τροποποιήσουν κάποια πληροφορία του.

1. Χρήσιμες πληροφορίες καθώς και η κινεζική νομοθεσία είναι αναρτημένες στην κάτωθι ιστοσελίδα του ΥΠΑΑΤ :

<http://www.minagric.gr/index.php/el/for-farmer-2/eisagoges-ejogoges/ejagoges/288-pistopoiitikaejagogon>

1. Τα αρχεία word που αποστέλλονται πρέπει να έχουν κατάληξη **.docx** για λόγους ασφαλείας του δικτύου του ΥΠΑΑΤ.